**Febe** (en grego koiné Φοίβη) foi unha cristiá mencionada por San Paulo na súa Epístola aos Romanos (Romanos: 16, 1).

Vida e obra
-----------

Febe era unha cristiá, descrita e Romanos como unha muller que "estaba ao servizo" da Igrexa en Cencrea. 

Itsmo de Corinto, onde se pode ver a situación da cidade, e do porto de Cencrea.
Dependendo da versión, aparece como unha *serva*, de utilizarse unha versión xeral, e non dunha máis específica do orixinal grego. Outros traducen o termo como *diaconisa*.

A palabra grega διάκονον (*diákonon*), utilizada para describir a Febe, é unha forma masculina do substantivo, que podería traducirse como *diácono*, e non *diaconisa*, aínda que tamén pode traducirse por *servente*.

Mentres que algúns estudosos manteñen que Paulo tiña restrinxido o cargo de diácono aos homes: un versículo na Primeira Epístola a Timoteo (1 Timoteo), tradicionalmente atribuída a Paulo, frecuentemente se utiliza como a maior fonte de autoridade na Biblia para que ás mulleres lles sexa vedado o sacramento da orde, ademais doutras posicións de liderado e ministerio no cristianismo.

A Epístola a Timoteo tamén se utiliza moitas veces por algunhas igrexas para negarlles o voto ás mulleres en asuntos eclesiásticos e en postos de ensino para público adulto, e tamén para non darlles permiso para o traballo en misións.

> 
> 
> 11 *A muller aprenda en silencio con toda a suxeición*;  
> 12 *pois non permito á muller que ensine, nin que teña dominio sobre o home; senón que estea en silencio*.  
> 
> 13 *Pois Adán foi formado primeiro, e despois Eva*.  
> 
> 
> 
> 14 *Adán non foi seducido, pero a muller foi quen, deixándose ilusionar, caeu na transgresión*;
> Biblia: 1 Timoteo, 2: 11-14
> 

Estes versículos parecen dicir que as mulleres non debe ter na igrexa ningún papel de liderado fronte aos homes 

Se nelas tamén se prohibe ás mulleres ensinar a outras mulleres, ou a nenos, é dubidoso, pois até mesmo nas igrexas católicas que prohiben o sacerdocio feminino, permiten que as abadesas ensinen e teñan posicións de liderado sobre outras mulleres. Calquera interpretación desta parte das escrituras ten que enfrontarse coas dificultades teolóxicas, contextuais, sintácticas e léxicas destas poucas palabras.

Outros contestan esa afirmación. Cando, describindo as cualidades que deben ter os que ocupan o cargo de *diácono*, Paulo escribiu que as *gunaikas* ("mulleres"):

> 
> 
> deben ser serias, non malfaladas, sobrias, fieis en todo.
> Biblia: 1 Timoteo, 3: 11
> 

Combinado isto co feito de que Paulo chamou a Febe *diakonos* da igrexa, a instrución do apóstolo para as "mulleres" na Primeira Epístola a Timoteo pode indicar que talvez houbera unha orde entre os servos na igrexa primitiva que incluíra membros homes e tamén mulleres.

Algúns estudosos cren que Febe foi a responsábel de entregar a Epístola aos Romanos aos membros da comunidade en Roma.

Notas
-----

1. 1 2 3  I commend to you our sister Phoebe, a deaconess of the church at Cenchreae; (Romans: 16, 1).Catholic on line. Consultada o 12 de xuño de 2011. *(en inglés)*
2. ↑  Véxase a transliteración do orixinal grego de Romanos: 16, 1 aquí
3. ↑  Kroeger, Richard C. & Catherine, C. (1992): *I Suffer Not a Woman*. Baker Book House. ISBN 0-8010-5250-5
4. ↑  Wright, N. T. (2009): *The Biblical Basis for Women’s Service in the Church*. Consultada o 9 de xuño de 2011. *(en inglés)*
5. ↑  Moore, Terri D. (2009): *Chapter Six: Conclusions on 1; Timothy 2:15*. bible.org Arquivado 30 de outubro de 2011 en Wayback Machine. Consultada o 9 de xuño de 2011. *(en inglés)*
6. ↑  Borg, Marcus & John Dominic Crossan (2009): *The First Paul: Reclaiming the radical visionary behind the church's conservative icon*. London: SPCK.

|  |  |
| --- | --- |
| Control de autoridades | 
* Wd: Q291547
* WorldCat
* VIAF: 63153288334232652801
* FAST: 116361
* GND: 116340893X
* LCCN: n83152390

 |